stanford-oval/wikipedia huggingface dataset:
โผน กิ่งเพชร
ประวัติ > ชีวิตครอบครัว

หลังจากได้เป็นแชมป์โลกแล้ว โผนจึง รู้จักกับ นางสาว มณฑา เพ็ชร์ไทย (นาง มณฑา สีดอกบวบ) ซึ่งเป็นบุตรสาวของ พันตำรวจตรี พยุง เพชรไทย แต่งงานกันเมื่อ 24 มิถุนายน พ.ศ. 2505 ก่อนที่โผนจะไปป้องกันแชมป์โลกกับไฟติ้ง ฮาราด้า โผนมีบุตรสาว 2 คน คือ นางสาวโชติมา สีดอกบวบ และ นางสาวพัชรัช สีดอกบวบ (ปัจจุบันบุตรสาวทั้ง 2 คนเสียชีวิตแล้ว) โดยนางสาวโชติมา มีบุตรเพียงคนเดียว คือ นางจียอง ปาร์ค    ขณะที่นางสาวพัชรัชไม่มีทายาทสืบเชื้อสาย
ประวัติ > บั้นปลายชีวิต

หลังจากแขวนนวม ทรัพย์สินเงินทองเมื่อครั้งได้จากการชกมวยได้เอาไปทำกิจการอื่น แม้แต่โรงเรียนมานะวิทยา ที่เคยสร้างไว้ที่บ้านเกิด เมื่อครั้งรุ่งเรือง ก็ต้องขายทิ้ง ประกอบอาชีพค้าขายก็ขาดทุน เพราะไม่เจนจัดเล่ห์เหลี่ยมการค้า  ส่วนตัวโผนเองก็มีโรคประจำตัวเรื้อรังคือ โรคเบาหวาน 
ท้ายที่สุด ขณะรับประทานอาหารกับครอบครัวที่บ้านหัวหิน อาหารเกิดสำลักเข้าไปติดอยู่ในหลอดลม ทำให้เกิดการบูดเน่าและโลหิตเป็นพิษ อาการของโผนทรุดหนัก เพราะเป็นหวัดอยู่ด้วยและเป็นโรคปอดแทรกซ้อนเข้ามา ครอบครัวต้องนำส่งโรงพยาบาลรามาธิบดีเป็นการด่วน  อาการก็ไม่ดีขึ้น จนในที่สุด เวลา 5 ทุ่ม ของคืนวันที่ 31 พฤษภาคม พ.ศ. 2525 โผนก็ได้เสียชีวิตลง ด้วยวัยเพียง 47 ปี 3 เดือน 20 วัน  และได้มีพิธีพระราชทานเพลิงศพที่วัดตรีทศเทพ
ผลงานด้านการชกมวย

โผนมีความฝันที่อยากจะเป็นนักมวยตั้งแต่เด็ก แต่ด้วยสภาพร่างกายที่อ่อนแอ จึงถูกพ่อแม่และพี่น้องกีดกัน แต่โผนก็ได้ชกมวยตามใจหมาย ซึ่ง สง่า สีดอกบวบ พี่ชายคนโต ไม่เห็นชอบด้วย จึงนำโผนมาฝากไว้กับ นายห้างทองทศ อินทรทัต เจ้าของบริษัทเทวกรรม โอสถ ซึ่งเป็นเจ้าของค่าย "กิ่งเพชร" ในซอยชื่อเดียวกับค่าย ย่านถนนเพชรบุรี (ซอยเพชรบุรี 10) เมื่อ พ.ศ. 2497 ซึ่งโผนได้รับการฝึกสอนและขึ้นชกสม่ำเสมออย่างจริงจัง  โดยที่มาของชื่อ "โผน" นั้น เป็นชื่อของน้องชายนายห้างทองทศ ซึ่งเสียชีวิตในเหตุการณ์กบฏวังหลวง พ.ศ. 2492 ก่อนหน้านี้ (โผน อินทรทัต อดีตเสรีไทย และผู้อำนวยการโรงงานยาสูบ ในขณะนั้น)
โผนขึ้นชกมวยสากลครั้งแรกประมาณ พ.ศ. 2498 ชนะน็อก นกนิด ท.ส. ยก 2 และพบกับความพ่ายแพ้เป็นครั้งแรกในการชกครั้งที่ 3 โดยเป็นฝ่ายแพ้คะแนนสุวรรณ นภาพล  จากนั้นการชกของโผนดีขึ้นเรื่อย ๆ โดยเฉพาะอย่างยิ่งการชนะน็อก กู้น้อย วิถีชัย แชมป์ฟลายเวทของเวทีราชดำเนิน ได้อย่างงดงามเมื่อ 14 กรกฎาคม พ.ศ. 2499 ทั้ง ๆ ที่โผนมีประสบการณ์น้อยกว่าอย่างเทียบไม่ติด และเคยชกแพ้มาก่อนในการเจอกันครั้งแรก ต่อมาเมื่อมีการแก้มือกันเป็นครั้งที่สาม โผนก็ชนะคะแนนไปได้อีกครั้งเมื่อ 14 ตุลาคม พ.ศ. 2499 ก่อนจะขึ้นครองแชมป์เวทีราชดำเนิน โผนชกชนะนักมวยชื่อดังในรุ่นฟลายเวตและแบนตัมเวทในยุคนั้นมาแล้วหลายคน เช่น บุญธรรม วิถีชัย พร พัลธุมเกียรติ สมยศ สิงหพัลลภ ประยุทธ ยนตรกิจ เป็นต้น โผนขึ้นชกกับนักมวยต่างชาติครั้งแรกเมื่อ 29 กรกฎาคม พ.ศ. 2499 ชนะน็อคมินธัม กัมพุช แชมป์รุ่นแบนตัมเวทของกัมพูชา ต่อมา โผนได้ขึ้นชิงแชมป์ภาคตะวันออกไกลฯ (OPBF) โดยชนะคะแนน แดนนี่ คิด เจ้าของตำแหน่งชาวฟิลิปปินส์ โผนจึงได้มีชื่อติดอันดับโลก และเป็นการกรุยทางสู่การชิงแชมป์โลก
หลังจากที่โผนชนะแดนนี่ คิด ก็ได้เข้าสู่อันดับโลก แต่โผนก็กรามหักจนต้องหยุดชกไป 6 เดือน หลังจากนั้น จึงขึ้นชิงแชมป์ภาครุ่นแบนตัมเวทแต่เป็นฝ่ายแพ้คะแนน เลโอ เอสปิโนซ่า โผนจึงกลับมาชกในรุ่นฟลายเวทดังเดิม ป้องกันแชมป์ภาคได้สองครั้งก่อนจะสละตำแหน่งเพื่อรอชิงแชมป์โลก แต่หลังจากที่โผนชกชนะคะแนน มานูเอล อาร์เมนตรอส นักมวยระดับรองแชมป์โลกเมื่อ เดือน กุมภาพันธ์ พ.ศ. 2502 โผนขับรถชนท้ายรถบรรทุก ต้องเข้าโรงพยาบาลอาการสาหัส ต้องหยุดชกไปทั้งปี เมื่อขึ้น พ.ศ. 2503 โผนกลับมาชกชนะนักมวยฟิลิปปินส์อีกครั้ง ก็ได้กำหนดชิงแชมป์โลกกับปัสกวล เปเรซ
ผลงานด้านการชกมวย > เกียรติประวัติ

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
ชนะ 35 ครั้ง (ชนะน็อก 9 ครั้ง, ชนะคะแนน 26 ครั้ง), แพ้ 7 ครั้ง (แพ้น็อก  ครั้ง, แพ้คะแนน  ครั้ง)
| ครั้งที่ | ผลการชก | สถิติ | ผู้ท้าชิง | ประเภท | ยก., เวลา | วันที่ | สถานที่ | หมายเหตุ |
แชมป์ประเทศไทยรุ่นฟลายเวท
| ชิง | ชนะ | 5-5-0 |  กู้น้อย วิถีชัย | ชนะคะแนน | 15 | 1956-10-14 |  สนามมวยราชดำเนิน | ขึ้นชกมวยสากลครั้งแรก |
สละแชมป์
แชมป์ OPBF รุ่นฟลายเวท (2500)
| ชิง | ชนะ | 18-10-5 |  แดนนี่ คิด | ชนะคะแนน | 15 | 1956-01-06 |  สนามมวยราชดำเนิน | ขึ้นชิงแชมป์ในระดับนานาชาติครั้งแรก. |
| ป้องกันแชมป์ครั้งที่ 1 | ชนะ | 29-12-5 |  ฮิโตชิ มิซาโกะ | ชนะคะแนน | 15 | 1957-09-14 |  สนามมวยราชดำเนิน |  |
แชมป์โลก NBA เดอะริงและไลนีลรุ่นฟลายเวท (2503–2505)
| ชิง | ชนะ | 54-1-1 |  ปัสกวล เปเรซ | ชนะคะแนน | 15 | 1960-04-16 | ( สนามมวยเวทีลุมพินี |  |
| ป้องกันครั้งที่ 1 | ชนะ | 54-2-1 |  ปัสกวล เปเรซ | ชนะน็อกโดยเทคนิค | 8 (15) | 1960-09-22 | ( โอลิมปิก ออดิทอเรียม ลอสแอนเจลิส รัฐแคลิฟอร์เนีย |  |
| ป้องกันครั้งที่ 2 | ชนะ | 21-2-1 |  มิตสึโนริ เซกิ | ชนะคะแนน | 15 | 1961-06-27 | () สนามกีฬาแห่งชาติคูรามาเอะ โตเกียว |  |
| ป้องกันครั้งที่ 3 | ชนะ | 36-6-5 | เคียว โนงูจิ | ชนะคะแนน | 15 | 1962-05-30 | () สนามกีฬาแห่งชาติคูรามาเอะ โตเกียว |  |
| เสียแชมป์ | แพ้ | 26-1-0 | ไฟติง ฮาราดะ | แพ้น็อก | 11 (15) | 1962-10-10 | () สนามกีฬาแห่งชาติคูรามาเอะ โตเกียว |  ชิงแชมป์โลก WBA ที่ว่างไม่สำเร็จ |
แชมป์โลก WBA รุ่นฟลายเวท สมัยที่ 1 แชมป์โลกเดอะริงและไลนีลรุ่นฟลายเวท สมัยที่ 2 (2506)
| ชิง | ชนะ | 27-1-0 |  ไฟติง ฮาราดะ | ชนะคะแนน | 15 | 1963-01-12 | ( อาคารกีฬานิมิบุตร ภายในกรีฑาสถานแห่งชาติ เขตปทุมวัน |  |
| เสียแชมป์ | แพ้ | 36-1-1 | ฮิโรยูกิ เอบิฮาระ | แพ้น็อก | 1 (15) | 1963-09-18 | () ศูนย์กีฬาในร่มโตเกียว โตเกียว |  ชิงแชมป์โลก WBC ที่ว่างไม่สำเร็จ |
แชมป์โลก WBA สมัยที่ 2 แชมป์โลก WBC รุ่นฟลายเวท สมัยที่ 1 แชมป์โลกเดอะริงและไลนีลรุ่นฟลายเวท สมัยที่ 3 (2507–2508)
| ชิง | ชนะ | 38-1-1 |  ฮิโรยูกิ เอบิฮาระ | ชนะคะแนน | 15 | 1964-01-23 | ( เวทีราชดำเนิน |  |
| เสียแชมป์ | แพ้ | 76-3-1 | ซัลวาโตเร บูร์รูนี | แพ้คะแนน | 15 | 1965-04-23 | () พาลาสโซเดลโลสปอร์ต แคว้นลัตซีโย โรม |  |
เคยชิงแชมป์ต่อไปนี้แต่ไม่สำเร็จ
| ชิงแชมป์ OPBF รุ่นแบนตัมเวท | แพ้ | 17-3-2 |  เลโอ เอสปีโนซา | แพ้คะแนน | 15 | 1965-04-23 | () สนามมวยราชดำเนิน |  |
ผลงานด้านอื่น > การแสดงภาพยนตร์

เมื่อยังเป็นแชมป์โลกอยู่นั้น โผน กิ่งเพชร เคยแสดงภาพยนตร์เรื่อง "เทพบุตรนักเลง" ในปี พ.ศ. 2508 ด้วย นำแสดงโดย มิตร ชัยบัญชา และ เพชรา เชาวราษฎร์ โดยโผนแสดงเป็นตัวประกอบ เนื่องจากเป็นบุคคลที่โด่งดังอยู่ในเวลานั้น และมี อภิเดช ศิษย์หิรัญ นักมวยไทยชื่อดังร่วมสมัยแสดงด้วย นอกจากนี้ เมื่อโผนเสียชีวิตไปแล้ว ในปี พ.ศ. 2529 กันตนาจึงได้ผลิตละครชีวประวัติของโผน กิ่งเพชร ออกอากาศทางสถานีวิทยุโทรทัศน์กองทัพบกช่อง 5นำแสดงโดย โกวิท วัฒนกุล
ผลงานด้านอื่น > การฝึกสอนมวยสากล

โผนเป็นนักมวยที่มีจุดเด่นที่หมัดแยปรวดเร็ว ฟุตเวิร์กคล่องแคล่ว หาจังหวะชกฉาบฉวยได้ดี และมีปฏิภาณไหวพริบในการชก ไม่ใช่มวยหมัดหนักแบบ "โป้งเดียวจอด" เมื่อโผนเลิกชกมวยแล้ว เคยมีนักมวยรุ่นหลังมาฝึกมวยกับโผนหลายคน รวมทั้ง พเยาว์ พูนธรัตน์ ส่วน ชาติชาย เชี่ยวน้อย แชมป์โลกคนที่ 2 เคยมาเป็นคู่ซ้อมของโผนอยู่ระยะหนึ่ง เมื่อราว พ.ศ. 2519 - 2520 มีชาวญี่ปุ่นมาเชิญโผนไปสอนมวยสากลที่ญี่ปุ่น แต่โผนปฏิเสธ โดยกล่าวว่าเขาไม่ต้องการให้วิชามวยนี้ไปอยู่ต่างประเทศ แต่ไม่มีหน่วยงานใด ๆ ในไทยมาเชิญโผนไปสอนมวยสากลอย่างจริงจัง ในขณะที่ประเทศญี่ปุ่นมีฟิล์มภาพยนตร์บันทึกภาพการชกของโผนไว้ศึกษาในพิพิธภัณฑ์
ผลงานด้านอื่น > กิจกรรมด้านสังคม

เมื่อโผนได้เป็นแชมป์โลก และเก็บเงินได้จำนวนหนึ่ง โผนได้สร้างโรงเรียนที่อำเภอหัวหินชื่อ "โรงเรียนมานะวิทยา" เพื่อเปิดโอกาสให้คนจนได้เรียน โดยเซ้งกิจการต่อจากโรงเรียนจีนที่ใกล้จะปิดกิจการ เปิดสอนตั้งแต่ชั้นอนุบาลจนถึง ม.3 แต่เปิดอยู่ได้ไม่นาน ก็ซบเซาจนต้องปิดกิจการ และถูกกระทรวงศึกษาธิการสั่งปิดเมื่อ พ.ศ. 2520
อนุสรณ์สถาน

แนวคิดเกี่ยวกับการสร้างอนุสรณ์สถานของโผน กิ่งเพชรเริ่มขึ้นตั้งแต่โผนเสียชีวิต แต่ยังไม่เป็นรูปเป็นร่างมากนัก ต่อมา เมื่อ พ.ศ. 2532 หอภาพยนตร์แห่งชาติ กรมศิลปากร ได้จัดฉายภาพยนตร์การชกระหว่างโผนกับเปเรซ เก็บเงินบริจาคได้จำนวนหนึ่ง แต่ยังไม่มีการสร้างอนุสรณ์สถาน จนกระทั่ง พ.ศ. 2534 สมาคมกิจวัฒนธรรมได้เคลื่อนไหวเพื่อสร้างอนุสรณ์สถานอีกครั้ง และได้เสนอให้สร้างอนุสาวรีย์ของโผนที่หาดหัวหิน เทศบาลตำบลหัวหินได้จัดงานแสดงดนตรีเพื่อระดมทุนก่อสร้างเมื่อ 20 เมษายน พ.ศ. 2534 จากนั้น จึงเริ่มการสร้างและมีพิธีเปิดเมื่อ 16 เมษายน พ.ศ. 2535 ลักษณะรูปปั้น สูง 2 เมตร 20 เซนติเมตร อยู่ในท่ายืน มือขวาชูกำปั้น มือซ้ายถือเข็มขัดแชมป์โลก โดยประติมากรผู้ปั้นรูปโผน คือ นนทิวรรธน์ จันทนะผะลิน ศิลปินแห่งชาติ พ.ศ. 2549
นอกจากนี้ ยังมีสถานที่ที่ตั้งชื่อให้เกียรติกับโผน คือ "น้ำตกโผนพบ" ตั้งอยู่ในเขตอุทยานแห่งชาติภูกระดึง จังหวัดเลย โดยโผนได้เคยมาฟิตซ้อมบนภูกระดึงเพื่อให้เคยชินกับอากาศของต่างประเทศ ก่อนเดินทางไปแข่งขัน จึงได้ตั้งชื่อนี้เพื่อเป็นเกียรติแก่โผน กิ่งเพชร
ทั้งนี้ ภาพยนตร์การชกมวยชิงแชมเปี้ยนโลกระหว่างโผน กิ่งเพชร-ปาสคาล เปเรซ พ.ศ. 2503 เวทีมวยลุมพินี กรุงเทพ ยังเป็นหนึ่งในภาพยนตร์ 25 เรื่อง ที่กระทรวงวัฒนธรรม เลือกให้เป็นมรดกของชาติ เนื่องในวันอนุรักษ์ภาพยนตร์ไทย ประจำปี 2555 ด้วยเช่นกัน
อนุสรณ์สถาน > การสร้างเป็นละครโทรทัศน์

โผน กิ่งเพชร (2529) ช่อง 5
แหล่งข้อมูลอื่น

ภาพยนตร์สารคดีของ โผน กิ่งเพชร จากการกีฬาแห่งประเทศไทย
คลิปวิดีโอ โผน กิ่งเพชร V.S. เคียว โนงูจิ (เฉพาะยก 15) เก็บถาวร 2009-04-25 ที่ เวย์แบ็กแมชชีน
| ก่อนหน้า |  | โผน กิ่งเพชร |  | ถัดไป |
| --- | --- | --- | --- | --- |
| ปัสกวล เปเรซ |  | แชมป์โลกเดอะริงรุ่นฟลายเวท   (16 เม.ย. 2503 - 10 ต.ค. 2505) |  | ไฟติง ฮาราดะ |
| ไฟติง ฮาราดะ |  | แชมป์โลก WBC,WBA รุ่นฟลายเวท   (12 ม.ค. 2506 - 18 ก.ย. 2506) |  | ฮิโรยูกิ เอบิฮาระ |
| ฮิโรยูกิ เอบิฮาระ |  | แชมป์โลก WBC,WBA รุ่นฟลายเวท   (23 ม.ค. 2507 - 23 เม.ย. 2508) |  | ซัลวาโตเร บูร์รูนี |
| ด ค กแชมเปียนโลกชาวไทย (เฉพาะ 4 สถาบันหลัก) |
| --- | --- |
เดอะริง:  โผน กิ่งเพชร  ชาติชาย เชี่ยวน้อย  เวนิส บ.ข.ส.  สด จิตรลดา  พงษ์ศักดิ์เล็ก ศิษย์คนองศักดิ์  ศรีสะเกษ ศ.รุ่งวิสัย 
สภามวยโลก:  โผน กิ่งเพชร  ชาติชาย เชี่ยวน้อย  เวนิส บ.ข.ส.  แสนศักดิ์ เมืองสุรินทร์  เนตรน้อย ศ.วรสิงห์  พเยาว์ พูลธรัตน์  สด จิตรลดา  สามารถ พยัคฆ์อรุณ  นภา เกียรติวันชัย  เมืองชัย กิตติเกษม  สมาน ส.จาตุรงค์  ศิริมงคล สิงห์มนัสศักดิ์  ฉัตรชัย สาสะกุล  วีระพล นครหลวงโปรโมชั่น  วันดี สิงห์วังชา  เม็ดเงิน กระทิงแดงยิม  พงษ์ศักดิ์เล็ก ศิษย์คนองศักดิ์  อีเกิล เด่น จุลพันธ์  โอเล่ห์ดง ศิษย์เสมอชัย  สุริยัน ศ.รุ่งวิสัย  คมพยัคฆ์ ป.ประมุข  ศรีสะเกษ ศ.รุ่งวิสัย  วันเฮง มีนะโยธิน  เพชรมณี ก่อเกียรติยิม 
สมาคมมวยโลก:  โผน กิ่งเพชร  ชาติชาย เชี่ยวน้อย  เบิกฤกษ์ ชาติวันชัย  เขาทราย แกแล็คซี่  เขาค้อ แกแล็คซี่  ชนะ ป.เปาอินทร์  แสน ส.เพลินจิต  ดาวรุ่ง ชูวัฒนะ  วีระพล นครหลวงโปรโมชั่น  หยกไท ศิษย์ อ.  พิชิต ช.ศิริวัฒน์  ศรพิชัย พิษณุราชันย์  ยอดดำรงค์ ศิษย์ยอดธง  ยอดสนั่น 3เคแบตเตอรี่  พูนสวัสดิ์ กระทิงแดงยิม  สมศักดิ์ ศิษย์ชัชวาลย์  เด่นเก้าแสน เก้าวิชิต  ขวัญไทย ศิษย์หมอเส็ง  พรสวรรค์ ป.ประมุข  เทพฤทธิ์ สิงห์วังชา  น็อคเอาท์ ซีพีเฟรชมาร์ท 
องค์กรมวยโลก:  รัตนชัย ส.วรพิน  ผึ้งหลวง ส.สิงห์อยู่ 
สหพันธ์มวยนานาชาติ:  สมุทร ศิษย์นฤพนธ์  เมืองชัย กิตติเกษม  ฟ้าลั่น ลูกมิ่งขวัญ  พิชิต ศิษย์บางพระจันทร์  รัตนพล ส.วรพิน  สมาน ส.จาตุรงค์  อำนาจ รื่นเริง 
| ด ค กแชมป์ OPBF ชาวไทย |
| --- | --- |
ก่อน พ.ศ. 2500:  จำเริญ ทรงกิตรัตน์  สมเดช ยนตรกิจ 
พ.ศ. 2500 - 2519:  ออมทรัพย์ แหลมฟ้าผ่า  โผน กิ่งเพชร  ดาวทอง สิงหพัลลภ   คีรีศักดิ์ บาร์โบส  สามารถ ศรแดง  เขียวหวาน ยนตรกิจ  วีระนิด เจริญเมือง  ชาติชาย เชี่ยวน้อย   พลายน้อย ร.ฟ.ท.  อภิเดช ศิษย์หิรัญ  สเลมาลย์ อิทธิอนุชิต   เวนิส บ.ข.ส.  มนต์สยาม ฮ. มหาชัย 
พ.ศ. 2528 - 2540:  เพชรงาม ชูวัฒนะ   สมุทร ศิษย์นฤพนธ์  สกัด พรทวี  ประยูรศักดิ์ เมืองสุรินทร์   ถนอมศักดิ์ ศิษย์โบ๊เบ๊   เด่น ชูวัฒนะ  ดาวรุ่ง ชูวัฒนะ  โชคชัย โชควิวัฒน์  วิสุทธิ์ ชูวัฒนะ  หลักหิน ซีพียิม 
พ.ศ. 2547 - ปัจจุบัน:  แหวนเพชร ชูวัฒนะ  เวทย์ ศักดิ์เมืองแกลง  วันมีโชค สิงห์วังชา  กุมารทอง ป.ปลื้มกมล  จอมทอง ชูวัฒนะ  ราชสีห์ ศิษย์ทรายทอง 
โผนชกแก้มือกับ ปัสกวล เปเรซ
โผนชนะคะแนน ปัสกวล เปเรซ ที่เวทีมวยลุมพินี
โผนถูก ไฟติง ฮาราดะ ชกขวาตรงเข้าใบหน้า แต่เป็นฝ่ายชนะคะแนนเมื่อครบ 15 ยก ที่กรุงเทพ ในไฟท์แก้มือ
โผนถูกหมัดของเอบิฮาระจนแพ้น็อกในยก 1 ที่ญี่ปุ่น
อนุสาวรีย์ โผน กิ่งเพชร ที่ชายหาดหัวหิน ที่เทศบาลเมืองหัวหินสร้างไว้เป็นอนุสรณ์เมื่อปี พ.ศ. 2535
มนาง

| มนาง मनाङ มนางโภต, นเย์ชาง (Nyeshang) |
| --- | --- |
มะนาง และเขาอันนปูรณะ-III (ซ้าย, 7,555 เมตร) และ คงคาปุรณะ (7,455 เมตร) ในพื้นหลัง
มนางแสดงแผนที่รัฐคัณฑกีมนางแสดงแผนที่ประเทศเนปาล
พิกัด: 28°40′0″N 84°1′0″E﻿ / ﻿28.66667°N 84.01667°E﻿ / 28.66667; 84.01667
ประเทศ: เนปาล
จังหวัด: คัณฑกี
อำเภอ: มนาง
ความสูง: 3,519 เมตร (11,545 ฟุต)
ประชากร (2001)
 • ทั้งหมด: 2,222 คน
เขตเวลา: UTC+05:45 (เนปาล)
มนาง (เนปาล: मनाङ; Manang) เป็นเมืองในอำเภอมนาง ประเทศเนปาล ตั้งอยู่ที่ความสูง 3,519 เมตร (11,545 ฟุต) จากระดับน้ำทะเล ประชากรตามสำมะโนปี 2011 อยู่ที่ 6,527 คน ใน 1,495 ครัวเรือน ความหนาแน่นประชากร 3 คน/ตารางกิโลเมตร มนางตั้งอยู่ในที่ราบลุ่มกว้างของแม่น้ำมรรศยังฑี ทางตอนเหนือต่อเทือกขาอันนปูรณะ นักไต่เขามายังหรือโดยรอบเขาอันนปูรณะนิยมนอนพักที่มนางเพื่อเตรียมความพร้อมร่างกายและปรับร่างกายให้เข้ากับสภาพความสูง
มนางสามารถเข้าถึงได้ทางถนน และยังมีท่าอากาศยานมนาง ตั้งอยู่ห่างไป 2.5 km (1.6 mi) ทางตะวันออกของตัวเมือง ไม่มีเที่ยวบินพาณิชย์บินเข้าออกตั้งแต่ปี 2012
โตร์มา

โตร์มาที่ถวายเบื้องหน้ามหาโพธิสถูปในพุทธคยา
ชาวทิเบตกำลังผลิตโตร์มาทรงกรวย
โตร์มาทรงสถูปที่อารามราลุง ภาพถ่ายปี 1993
โตร์มา (ทิเบต: གཏོར་མ, ไวลี: gtor ma; Tor-ma) หมายถึงประติมากรรมที่ทำจากเนยและแป้งที่ใช้งานในพิธีกรรมเชิงตันตระหรือเป็นเครื่องถวายบูชาในศาสนาพุทธแบบทิเบต โตร์มาอาจนำมาย้อมเป็ยหลากหลายสี และนำมาขึ้นรูปเป็นรูปลักษณะต่าง ๆ ขึ้นอยู่กับการใช้งาน โดยทั่วไปขึ้นรูปเป็นทรงกรวย นอกจากนี้ยังอาจมีการสร้างโตร์มาขนาดใหญ่ตั้งในศาลเจ้าตามเทศกาล
ประวัติศาสตร์

ธรรมเนียมการถวายขนมเค้กหรือก้อนแป้งนั้นมีมาก่อนศาสนาพุทธเข้าสู่ทิเบต โดยขนมแป้งที่ใช้ถวายตามธรรมเนียมอินเดียเดิมเรียกว่า พลี (bali) หรือ พลิงห (balingha) มีลักษณะแยนมากกว่าจะเป็นทรวกรวยแบบโตร์มา
ชื่อโตร์มาในภาษาทิเบตมาจากราก gtor-ba แปลว่า "เพื่อทำลาย, สลาย, ขับไล่" ซึ่งตีความได้ทั้งในแง่ของสิ่งถวายและในแง่ของการปล่อยไปหรือการไม่ยึดติด
รูปแบบ

โตร์มามีรูปแบบต่างกันไปตามวัตถุประสวค์การใช้งาน บ้างนำมาตั้งถวายในศาลเจ้าระหว่างพิธีกรรมหรือใช้แทนเทพเจ้า บ้างใช้ในการปฏิบัติพรตและนำมารับประทานระหว่างการปฏิบัตื บ้างทำขึ้นเพื่อเอาใจดวงวิญญาณ สะสมบุญ หรือปัดเป่าอุปสรรค โตร๋มาทำมาจากแป้งบาร์เลน์และเนยเป็นหลัก แต่ตามธรรมเนียมแล้วอาจผสมไข่ นม น้ำตาล น้ำผึ้ง หรือเนื้อ ขึ้นกับการใข้งาน
รูปแบบ > โตร์มาเทพเจ้า

โตร์มาเทพเจ้า หรือ เต็นโตร์ (ไวลีย์: rten gtor) เป็นโตร์มาที่เก็ยรักษาในศาลเจ้าและมีไว้แทนเทพเจ้าทางตันตระองค์ใดองค์กนึ่ง โตร์มาเหล่านี้มีรูปแบบที่สลับซับซ้อนเป็นรูปเทพเจ้ากึ่งดุร้าย เช่น พระวัชรโยคินีหรือพระจักรสังวร ไปจนถึงรูปทรงกรวยสีขาวแทนเทพเจ้าสันติ เช่น พระตารา, พระอวโลกิเตศวร
รูปแบบ > โตร์มาอาหาร

โตร์มาอาหาร หรือ กังโตร์ (ไวลีย์: skang gtor) ใช้ในศาสนกิจ และจะนำมารับประทานบางส่วนขณะประกอบพิธี โดยที่เหลือ (ไวลีย์: dme gtor) จะนำมาถวายแก่สิ่งมีชีวิตระดับล่างกว่าหลังประกอบพิธีเสกแล้ว ในบางธรรมเนียมอาจทำโตร์มาอาหารจากวัตถุดิบร่วมสมัยมากขึ้นเช่นกัน
รูปแบบ > โตร์มาของถวาย

โตร์มาของถวายบูชาทำขึ้นเพื่อถวายแด่เทพเจ้า หรือ กุบโตร์ / ชดโตร์ (ไวลีย์: sgrub gtor / mchod gtor) หรือพระธรรมบาล, ดวงวิญญาณที่เป็นอุปสรรคอยู่ หรือสิ่งมีชีวิตระดับล่างกว่า โดยโตร์มาที่ถวายแด่ดวงวิญญาณที่เป็นอุปสรรคจะเรียกว่า เก็กโตร์ (ไวลีย์: gegs gtor)
รูปแบบ > โตร์มายา

โตร์มาอาจนำมาใช้ในการแพทย์พื้นถิ่นของทิเบตเพื่อดึงเอาความเจ็บป่วยออกจากตัวและเพื่อรักษา จากนั้นจะนำไปทิ้ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tormas
คณะพยาบาลศาสตร์ มหาวิทยาลัยนเรศวร

| --- | --- |
Faculty of Nursing, Naresuan University

สถาปนา: 19 สิงหาคม พ.ศ. 2539; 28 ปีก่อน (2539-08-19)
คณบดี: ผศ.ดร.ยุวยงค์ จันทรวิจิตร
ที่อยู่: 99 หมู่ 9 ถนนพิษณุโลก-นครสวรรค์ ตำบลท่าโพธิ์ อำเภอเมืองพิษณุโลก จังหวัดพิษณุโลก 65000
สี:   สีแสด
มาสคอต: รูปช้างศึก อยู่ในโล่กลมแบบโบราณ ล้อมรอบด้วยชื่อมหาวิทยาลัยและชื่อคณะในป้ายชายธง
สถานปฏิบัติ: โรงพยาบาลมหาวิทยาลัยนเรศวร
เว็บไซต์: nurse.nu.ac.th
คณะพยาบาลศาสตร์ มหาวิทยาลัยนเรศวร (อังกฤษ : Faculty of Nursing, Naresuan University) ก่อตั้งขึ้นในปี พ.ศ. 2539 เป็นคณะในกลุ่มวิทยาศาสตร์สุขภาพของมหาวิทยาลัยนเรศวร ตั้งอยู่ในเขตภาคเหนือตอนล่าง ณ อำเภอเมืองพิษณุโลก จังหวัดพิษณุโลก
ประวัติ

คณะพยาบาลศาสตร์ เป็นคณะหนึ่งในกลุ่มวิทยาศาสตร์สุขภาพของมหาวิทยาลัยนเรศวร ก่อตั้งขึ้นในปี พ.ศ. 2539 โดยมีความมุ่งมั่นที่จะผลิตพยาบาลเพื่อให้บริการพยาบาลที่มีคุณภาพ ตลอดจนส่งเสริมคุณภาพชีวิตที่ดีของประชาชนโดยเฉพาะในเขตภาคเหนือตอนล่าง รวมทั้งปฏิบัติหน้าที่หลักอื่น ๆ ของสถาบันอุดมศึกษา อันได้แก่การวิจัย การบริการวิชาการแก่สังคม และการทำนุบำรุงศิลปวัฒนธรรมและรักษาสิ่งแวดล้อม
ในปีการศึกษา 2539 ได้ผลิตพยาบาลวิชาชีพในหลักสูตรพยาบาลศาสตรบัณฑิต สาขาวิชาพยาบาลศาสตร์ ร่วมกับวิทยาลัยพยาบาลบรมราชชนนีในสังกัดกระทรวงสาธารณสุข ในเขตภาคเหนือตอนล่าง ได้แก่ วิทยาลัยพยาบาลบรมราชชนนี พุทธชินราช จังหวัดพิษณุโลก วิทยาลัยพยาบาลบรมราชชนนี สวรรค์ประชารักษ์ จังหวัดนครสวรรค์ วิทยาลัยพยาบาลบรมราชชนนี อุตรดิตถ์ จังหวัดอุตรดิตถ์ และวิทยาลัยพยาบาลบรมราชชนนี นครสวรรค์ จังหวัดนครสวรรค์ โดยใช้หลักสูตรพยาบาลศาสตรบัณฑิต มหาวิทยาลัยนเรศวร
โดยนิสิตพยาบาลที่ได้ศึกษาในโครงการร่วมผลิตดังกล่าว ตั้งแต่เริ่มโครงการได้ผลิตบัณฑิตพยาบาลวิชาชีพ รวมทั้งสิ้น 4 รุ่น เป็นจำนวน 1,540 คน และในปีการศึกษา 2546 จะรับนิสิตในโครงการร่วมดังกล่าวเป็นปีสุดท้าย
ต่อมาในปีการศึกษา 2546 คณะพยาบาลศาสตร์ ได้เปิดสอนหลักสูตรพยาบาลศาสตรบัณฑิต สาขาวิชาพยาบาลศาสตร์ ที่มหาวิทยาลัยนเรศวร วิทยาเขตสารสนเทศพะเยา จังหวัดพะเยา โดยจะจัดการเรียนการสอนตลอดหลักสูตรทั้ง 4 ปี ที่มหาวิทยาลัยนเรศวร วิทยาเขตสารสนเทศพะเยา
ในปีการศึกษา 2547 คณะพยาบาลศาสตร์ มหาวิทยาลัยนเรศวร เริ่มรับนิสิตเข้าศึกษาในหลักสูตรพยาบาลศาสตรบัณฑิต สาขาวิชาพยาบาลศาสตร์ ณ มหาวิทยาลัยนเรศวร จังหวัดพิษณุโลก โดยจะดำเนินการจัดการเรียนตลอดหลักสูตรทั้ง 4 ปี ณ คณะพยาบาลศาสตร์ มหาวิทยาลัยนเรศวร และใช้โรงพยาบาลมหาวิทยาลัยนเรศวร โรงพยาบาลพุทธชินราช โรงพยาบาลสุโขทัย โรงพยาบาลกำแพงเพชร โรงพยาบาลพิจิตร โรงพยาบาลสมเด็จพระเจ้าตากสินมหาราช โรงพยาบาลสวนปรุง เป็นสถานที่ศึกษาภาคปฏิบัติของนิสิตพยาบาล
ภาควิชา

คณะพยาบาลศาสตร์ มหาวิทยาลัยนเรศวร มี​ 1 ภาควิชาคือ ภาควิชาพยาบาลศาสตร์ ซึ่งแบ่งออกเป็น 6 กลุ่มวิชา ดังนี้
กลุ่มวิชาการพยาบาลเด็ก
กลุ่มวิชาการพยาบาลมารดาและทารก
กลุ่มวิชาการพยาบาลผู้ใหญ่และผู้สูงอายุ
กลุ่มวิชาการการพยาบาลชุมชน
กลุ่มวิชาการพยาบาลสุขภาพจิตและจิตเวช
กลุ่มวิชาการบริหารและพัฒนาวิชาชีพ
หลักสูตรการศึกษา

ปัจจุบัน คณะพยาบาลศาสตร์ มหาวิทยาลัยนเรศวร จัดการเรียนการสอนใน 2 หลักสูตร ได้แก่
| หลักสูตรที่เปิดสอนในคณะพยาบาลศาสตร์ มหาวิทยาลัยนเรศวร> ปริญญาตรี | หลักสูตรที่เปิดสอนในคณะพยาบาลศาสตร์ มหาวิทยาลัยนเรศวร> ปริญญาโท | หลักสูตรที่เปิดสอนในคณะพยาบาลศาสตร์ มหาวิทยาลัยนเรศวร> ปริญญาเอก | หลักสูตรที่เปิดสอนในคณะพยาบาลศาสตร์ มหาวิทยาลัยนเรศวร>  |
| --- | --- | --- | --- |
|  หลักสูตรพยาบาลศาสตรบัณฑิต (พย.บ.) สาขาวิชาพยาบาลศาสตร์ |  หลักสูตรพยาบาลศาสตรมหาบัณฑิต (พย.ม.) สาขาวิชาการบริหารการพยาบาล  สาขาวิชาการพยาบาลเวชปฏิบัติชุมชน  สาขาวิชาการพยาบาลผู้ใหญ่และผู้สูงอายุ  สาขาวิชาการพยาบาลผู้สูงอายุ |  หลักสูตรปรัชญาดุษฎีบัณฑิต (ปร.ด.) สาขาวิชาพยาบาลศาสตร์ |  |
ดูเพิ่ม

มหาวิทยาลัยนเรศวร
โรงพยาบาลมหาวิทยาลัยนเรศวร
รายชื่อคณะพยาบาลศาสตร์ในประเทศไทย
แหล่งข้อมูลอื่น

มหาวิทยาลัยนเรศวร
คณะพยาบาลศาสตร์ มหาวิทยาลัยนเรศวร
ศูนย์พัฒนาเด็กปฐมวัย เก็บถาวร 2008-06-21 ที่ เวย์แบ็กแมชชีน
| ด ค กรายชื่อโรงเรียนการพยาบาลในประเทศไทย  |
| --- | --- |
สถาบันอุดมศึกษาของรัฐ: นเรศวร • นครพนม • นราธิวาสราชนครินทร์ • มหาสารคาม • สุโขทัยธรรมาธิราช •  อุบลราชธานี
สถาบันอุดมศึกษาในกำกับของรัฐ: เกษตรศาสตร์ •  การพยาบาลศรีสวรินทิรา • ขอนแก่น • จุฬาลงกรณ์  • จุฬาภรณ์ • เชียงใหม่ • แม่ฟ้าหลวง • นวมินทราธิราช • พะเยา • ทักษิณ • ธรรมศาสตร์ • บูรพา • มหิดล (พยาบาลศาสตร์ • แพทยศาสตร์รามาธิบดี • พยาบาลศาสตร์ นครสวรรค์ • พยาบาลศาสตร์ อำนาจเจริญ) • วลัยลักษณ์ • ศรีนครินทรวิโรฒ • สงขลานครินทร์ (พยาบาลศาสตร์ หาดใหญ่ • พยาบาลศาสตร์ ปัตตานี) • สุรนารี • วลัยลักษณ์ • สวนดุสิต
สถาบันอุดมศึกษาของรัฐ กลุ่มมหาวิทยาลัยราชภัฎ: เชียงราย •  สวนสุนันทา • ชัยภูมิ • นครปฐม • นครราชสีมา  • ร้อยเอ็ด • เพชรบุรี  • สุราษฎร์ธานี • อุบลราชธานี • อุดรธานี
สถาบันอุดมศึกษาของรัฐ กลุ่มมหาวิทยาลัยเทคโนโลยีราชมงคล: ธัญบุรี
วิทยาลัยพยาบาลบรมราชชนนี ในสังกัดคณะพยาบาลศาสตร์ สถาบันพระบรมราชชนก: กรุงเทพ • ขอนแก่น • จักรีรัช • จังหวัดนนทบุรี • ชลบุรี • ชัยนาท • เชียงใหม่ • ตรัง • นครราชสีมา • นครลำปาง • นครศรีธรรมราช • นพรัตน์วชิระ • พระพุทธบาท • พะเยา • พุทธชินราช • ยะลา • ราชบุรี • สงขลา • สรรพสิทธิประสงค์ • สระบุรี • สวรรค์ประชารักษ์ นครสวรรค์ • สุพรรณบรี • สุราษฎร์ธานี • สุรินทร์ • อุดรธานี • อุตรดิตถ์
วิทยาลัยพยาบาล  ในสังกัดคณะพยาบาลศาสตร์ สถาบันพระบรมราชชนก: พระจอมเกล้า จังหวัดเพชรบุรี • พระปกเกล้า จันทบุรี • ศรีมหาสารคาม
วิทยาลัยของรัฐ: พยาบาลกองทัพบก • พยาบาลกองทัพเรือ • พยาบาลตำรวจ • พยาบาลทหารอากาศ
สถาบันอุดมศึกษาเอกชน: กรุงเทพธนบุรี • เกษมบัณฑิต • คริสเตียน • เฉลิมกาญจนา • ชินวัตร • เชียงราย • นานาชาติเอเชีย-แปซิฟิก • ปทุมธานี • พายัพ • รังสิต • ราชธานี • ราชธานี (อุดรธานี) • วงษ์ชวลิตกุล  • เวสเทิร์น (วัชรพล) • เวสเทิร์น (กาญจนบุรี) • เวสเทิร์น (บุรีรัมย์) • สยาม • หัวเฉียวเฉลิมพระเกียรติ • อีสเทิร์นเอเชีย • อัสสัมชัญ • เซนต์หลุยส์ • นานาชาติเซนต์เทเรซา • บัณฑิตเอเซีย
รายชื่อ • หมวดหมู่ • โครงการ • สถานีย่อย
อาคารคณะพยาบาลศาสตร์ มหาวิทยาลัยนเรศวร (ด้านซ้ายสุด) อาคารด้านขวาคือคณะทันตแพทยศาสตร์ และอาคารตรงกลางคือคณะสหเวชศาสตร์
สถานศึกษาภาคปฏิบัติของนิสิต​คณะพยาบาลศาสตร์ 
 ณ โรงพยาบาลมหาวิทยาลัยนเรศวร คณะแพทยศาสตร์ 
 มหาวิทยาลัยนเรศวร จังหวัดพิษณุโลก
แมลงสาบมาดากัสการ์
แหล่งข้อมูลอื่น

Madagascar Hissing Cockroach เก็บถาวร 2011-10-02 ที่ เวย์แบ็กแมชชีน (อังกฤษ)
ตำบลพิหารแดง

| ตำบลพิหารแดง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Phihan Daeng
วัดหน่อพุทธางกูร
ประเทศ: ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 16.59 ตร.กม. (6.41 ตร.ไมล์)
ประชากร (2566)
 • ทั้งหมด: 5,087 คน
 • ความหนาแน่น: 306.63 คน/ตร.กม. (794.2 คน/ตร.ไมล์)
รหัสไปรษณีย์ : 72000
รหัสภูมิศาสตร์: 720109
 ส่วนหนึ่งของสารานุกรมประเทศไทย
| องค์การบริหารส่วนตำบลพิหารแดง |
| --- | --- |
องค์การบริหารส่วนตำบล
อบต.พิหารแดงที่ตั้งที่ทำการองค์การบริหารส่วนตำบลพิหารแดง
พิกัด: 14°31′36.0″N 100°05′05.1″E﻿ / ﻿14.526667°N 100.084750°E﻿ / 14.526667; 100.084750
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 16.59 ตร.กม. (6.41 ตร.ไมล์)
ประชากร (2566)
 • ทั้งหมด: 5,087 คน
 • ความหนาแน่น: 306.63 คน/ตร.กม. (794.2 คน/ตร.ไมล์)
รหัส อปท.: 06720122
ที่อยู่ที่ทำการ: เลขที่ 111 หมู่ 6 ตำบลพิหารแดง อำเภอเมืองสุพรรณบุรี จังหวัดสุพรรณบุรี 72000
เว็บไซต์: www.pihandang.go.th
 ส่วนหนึ่งของสารานุกรมประเทศไทย
พิหารแดง เป็นตำบลในอำเภอเมืองสุพรรณบุรี จังหวัดสุพรรณบุรี เป็นที่ตั้งของวัดสำคัญในจังหวัดสุพรรณบุรีหลายแห่ง คือ วัดหน่อพุทธางกูร วัดชีสุขเกษม วัดพระนอน วัดเจ้าพระยาธรรมาราม วัดพิหารแดง และวัดสว่างอารมณ์
ที่ตั้งและอาณาเขต

ตำบลพิหารแดง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลโพธิ์พระยา
ทิศตะวันออก ติดต่อกับตำบลสนามชัย
ทิศใต้ ติดต่อกับตำบลรั้วใหญ่
ทิศตะวันตก ติดต่อกับตำบลบ้านโพธิ์
ประวัติ

ตำบลพิหารแดงในสมัยสมเด็จพระนารายณ์มหาราช มีทหารเอกชื่อพระเพทราชา เป็นคนบ้านโพธิ์หลวง ซึ่งปลูกหมากและพลูส่งไปเมืองหลวง ต่อมาเรียกเพี้ยนเป็น "พลูหลวง" และต่อมาพระเพทราชาเป็นพระเจ้าแผ่นดินต่อ ได้ค้นพบวิหารในบริเวณใกล้บ้านพลูหลวง ได้ปรับปรุงบูรณะโดยใช้สีแดงเป็นหลักเพื่อเป็นอนุสรณ์ โดยเรียกชื่อวัดว่า วิหารแดง เรียกเพี้ยนไปเป็น พิหารแดง และใช้เป็นชื่อเรียกตำบลพิหารแดงเป็นต้นมา
ปี พ.ศ. 2498 นายพินิต โพธิพันธุ์ ผู้ว่าราชการจังหวัดสุพรรณบุรี ได้ดำเนินการเปลี่ยนแปลงเขตเทศบาลเมืองสุพรรณบุรี โดยขยายเขตมาถึงพื้นที่บางส่วนของหมู่ 8 บ้านหัวเวียง ของตำบลพิหารแดง ในปีต่อมาทางจังหวัดสุพรรณบุรีจึงได้โอนพื้นที่หมู่ 8 (บางส่วน) ของตำบลพิหารแดง ในเขตเทศบาลเมืองสุพรรณบุรีให้ไปขึ้นกับตำบลท่าพี่เลี้ยง เพื่อเป็นแนวเขตที่ชัดเจนในการปกครอง
ปี พ.ศ. 2519 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยก 6 หมู่บ้านด้านทิศตะวันออกของแม่น้ำท่าจีน ของเขตตำบลพิหารแดง ได้แก่ หมู่ 1 บ้านหัวถนน, หมู่ 2 บ้านกิโลแปด, หมู่ 3 บ้านหัวเกาะ, หมู่ 7 บ้านสนามชัย, หมู่ 8 บ้านหัวเวียง และหมู่ 10 บ้านดอนโพธิ์ ออกไปตั้งเป็นตำบลสนามชัย โดยอนุมัติจากนายคนึง ฦาไชย รองปลัดกระทรวงมหาดไทย และลำดับหมู่บ้านในเขตตำบลพิหารแดงขึ้นใหม่
การปกครองส่วนภูมิภาค > การปกครองส่วนภูมิภาค

ตำบลพิหารแดงแบ่งพื้นที่การปกครองออกเป็น 6 หมู่บ้าน ได้แก่
หมู่ที่ 1 บ้านพลูหลวง
หมู่ที่ 2 บ้านดอนทะเล
หมู่ที่ 3 บ้านสมุน
หมู่ที่ 4 บ้านหัวป่าน้อย
หมู่ที่ 5 บ้านพิหารแดง
หมู่ที่ 6 บ้านดอนแค
การปกครองส่วนภูมิภาค > การปกครองส่วนท้องถิ่น

ตำบลพิหารแดงเดิมมีฐานะเป็นสภาตำบลพิหารแดง ในปี พ.ศ. 2517 ต่อมาปี พ.ศ. 2538 สภาตำบลพิหารแดงมี 6 หมู่บ้าน พื้นที่ 16.59 ตารางกิโลเมตร ประชากร 4,751 คน และ 1,046 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลพิหารแดงอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลพิหารแดง
ประวัติมหาวิทยาลัยมหิดล

มหาวิทยาลัยมหิดล มีประวัติมาอย่างยาวนาน โดยสามารถแบ่งออกเป็นช่วงต่าง ๆ ได้ดังนี้
การก่อตั้งโรงพยาบาลศิริราช > โรงศิริราชพยาบาล  (พ.ศ. 2429 – พ.ศ. 2431)

พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ ตั้งคณะคอมมิตี้ เพื่อจัดสร้างโรงพยาบาล โดยใช้ที่ดินส่วนหนึ่งของวังหลัง มาเป็นที่สร้างโรงพยาบาลแห่งแรก ชาวบ้านจึงนิยมเรียกว่า "โรงพยาบาลวังหลัง" ในระหว่างการสร้างโรงพยาบาลนั้น สมเด็จพระเจ้าลูกยาเธอเจ้าฟ้าศิริราชกกุธภัณฑ์ ได้สิ้นพระชนม์ลง พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้รื้อโรงเรือนและเครื่องใช้ต่าง ๆ ในงานพระเมรุนำไปสร้างโรงพยาบาล และเสด็จพระราชดำเนินเปิดโรงพยาบาล พร้อมทั้งพระราชทานนามโรงพยาบาลว่า โรงศิริราชพยาบาล